Shakuntala Devi

Shakuntala Devi (naskiĝis la 4-an de novembro 1929 en Bangalore; mortis la 21-an de aprilo 2013 samlokenekrologo anglalingva pri Shakuntala Devi en la retejo telegraph.co.uk, vidita la 4-an de novembroartikolo "Shakuntala Devi strove to simplify maths for students" ("Shakuntala Devi luktis por simpligo de matematiko por studentoj") en la retejo thehindu.com, vidita la 4-an de novembro) estis mirinfano havanta eksterordinaran talenton pri mensa kalkulado. Ŝia talento alportis al ŝi la neformalan nomigon "la homa komputilo".

 Vivo 
Shakuntala Devi naskiĝis en la urbo Bangalore de suda Barato en kanarlingva brahma familio. La patro rifuzis iĝi brahma templa sacerdoto, sed anstataŭe iĝis gvidanto de migra cirko, en kiu ankaŭ li memprezentiĝis kiel gimnastika artisto, dresanto de leonoj kaj iluziisto. Li konsciiĝis pri la granda kapablo de sia eta filino memorigi nombrojn, kiam li instruis al la trijarulino ludkartan manipulaĵon. Sekve li forlasis la cirkan laboron kaj en strataj surscenigoj prezentis la talenton de sia filino. Kiel sesjarulino ŝi prezentis siajn kapablojn en la universitato de Majsur.

En 1944 la patro kun sia tiam 13-jara filino translokiĝis al Londono; post preskaŭ 20 jaroj, meze de la 1960-aj jaroj, ŝi revenis al Barato. Devi edziniĝis al barata ŝtatoficisto, kaj divorciĝis en 1979.anglalingva nekrologo "The Human Computer: Shakuntala Devi (1929-2013)" en la retejo siliconeer.com, vidita la 4-an de novembro Laŭ la Guinness-libro de rekordoj si havis la mondan rekordon pri rapida mensa kalkulado. Interalie ŝi parkere elkalkulis la semajntagon de ajna dato el la 20-a jarcento. En 1977 ŝi elkalkulis la 23-an kvadrata radikon de nombro kun 201 ciferoj en malpli ol 50 sekundoj, 12 sekundojn pli rapide ol tiam konkuranta komputiklo. En 1980 ŝi mense multobligis du nombroj de po 13 ciferoj, kiuj tuj antaŭe hazarde per komputilo estis elektitaj.

Ŝi aŭtoris plurajn anglalingvajn librojn, interalie Fun with Numbers ("amuziĝo per numeroj"), Puzzles to Puzzle You ("enigmoj por surprizigi vin") kaj Awaken the Genius in Your Child ("vekigu la genion en via infano"). Krome ŝi publikigis sciencan studon pri samseksamo en Barato,Shakuntala Devi: The World of Homosexuals ("la mondo de samseksemuloj"). Delhio, eldonejo Vikas Publishing House, 1977. ISBN 9780706904789 kaj kontribuis al dokumenta filmo pri la temo.

En aprilo 2013 ŝi mortis en sia hejmurbo Bangalore. Restas filino de ŝi kaj du genepoj. La 4-an de novembro 2013 la reta serĉejo Guglo memorigis pri ŝi per titolpaĝa animacia grafikaĵo.

 Verkaĵoj (elekto) 
 Puzzles to Puzzle You. Nov-Delhio, eldonejo Orient, 2005, ISBN 978-81-222-0014-0
 More Puzzles to Puzzle You. Nov-Delhio, eldonejo Orient, 2006, ISBN 978-81-222-0048-5
 Book of Numbers. Nov-Delhio, eldonejo Orient, 2006, ISBN 978-81-222-0006-5
 Perfect Murder. Nov-Delhio, eldonejo Orient, 1976, OCLC 3432320
 The World of Homosexuals. Delhio, eldonejo Vikas Publishing House, 1977, ISBN 978-0706904789
 Figuring: The Joy of Numbers. Nov-Jorko, eldonejo Harper & Row, 1977, ISBN 978-0-06-011069-7, OCLC 4228589
 In the Wonderland of Numbers. Nov-Delhio: eldonejo Orient, 2006). ISBN 978-81-222-0399-8
 Super Memory: It Can Be Yours. Nov-Delhio, eldonejo Orient, 2011, ISBN 978-81-222-0507-7; Sydney: New Holland, 2012, ISBN 978-1-74257-240-6, OCLC 781171515
 Mathability: Awaken the Math Genius in Your Child. Nov-Delhio, eldonejo Orient, 2005, ISBN 978-81-222-0316-5
 Astrology for You. Nov-Delhio, eldonejo Orient, 2005, ISBN 978-81-222-0067-6

 Eksteraj ligiloj 

 .

 Referencoj 

Kategorio:Barataj astrologoj
Kategorio:Barataj matematikistoj
Kategorio:Barataj verkistoj
Kategorio:Barataj instruistoj
Kategorio:Barataj GLAT-aktivuloj
Kategorio:Barataj socilaboristoj
Kategorio:Barataj memorhelpistoj